**Opbygning af DHO**

| **Forside**(1 separat side) | Det udleverede forsidedokument med din problemformulering og lærernes underskrifter skal indsættes som forside.  |
| --- | --- |
| **Indholdsfortegnelse**(1 separat side) | Oversigt over afsnit med sidetal. |
| **Indledning**(½ –1 side) | I indledningen skal du introducere din læser til opgaven. Præsenter dit emne, og fortæl, hvor du har valgt at lægge dit fokus. Problemformuleringen står på forsiden og behøver ikke blive gentaget i alle detaljer, men forklar, hvordan du vil gribe arbejdet med den an, og hvilke materialer, teorier og metoder du har valgt og hvorfor. Skriv, hvordan opgaven er disponeret, og afgræns gerne opgaven.  |
| **Redegørelse**(ca. 1–1 ½ side) | Her løser du den redegørelsesopgave, du har givet dig selv i problemformuleringen. Formålet med redegørelsen er at formidle faglig viden og informationer, som kan danne baggrund for analysen. Vær opmærksom på, at der er forskel på at redegøre og at referere. En redegørelse må ikke bare være et referat. Dette kan du fx undgå ved at trække på flere forskellige fremstillinger og kildetekster. Udvælg de informationer, du finder relevante, og præsenter dem i en logisk rækkefølge. Husk henvisninger. |
| **Analyse**(ca. 3-3 ½ sider) | Her løser du den analyseopgave, du har givet dig selv i problemformuleringen.Analysen er opgavens hoveddel, hvor de faglige metoder for alvor skal i brug.Vær opmærksom på, at der både skal indgå danskfaglig tekstanalyse og historisk kildeanalyse i analyseafsnittet.  |
| **Diskussion** **Vurdering****Perspektivering**(ca. 1 - 1 ½ side) | Her løser du den diskussions- og/eller vurderingsopgave, du har givet dig selv i problemformuleringen. Uanset om du diskuterer eller vurderer (eller gør begge dele), er det vigtigt, at du trækker hovedpointerne fra din analyse med over og tager udgangspunkt i dem. Målet med at skrive en diskussion eller vurdering vil ofte være at kaste nyt lys over emnet og sætte resultaterne af din analyse ind i en bredere kontekst. |
| **Konklusion**(ca. ½ side) | Opsummer hovedpointerne fra din redegørelse, analyse og vurdering og vis, at du har fået besvaret problemformuleringen.  |
| **Litteraturliste**(1 separat side) | Liste over anvendt materiale. Vær opmærksom på, at der er regler for, hvordan sådan en liste skal opstilles.  |
| **Evt. bilag**(separate sider) | Vedlægges i nummereret rækkefølge. |